
		
			
				EUSKAL HERRIKO AGINTARITZAREN ALDIZKARIA

				2015eko uztailaren 16a, 133. zenbakia

				


			

			
				JUSTIZIA ADMINISTRAZIOA

				DONOSTIA-SAN SEBASTIÁNGO LEHEN AUZIALDIKO 3 ZENBAKIKO EPAITEGIA

				3181

				EDIKTUA, ezkontzaz kanpoko seme-alabentzako neurrietarako 522/2014 prozeduraren ondoriozkoa.

				Donostiako Lehen Auzialdiko 3 zenbakiko Epaitegia.

				Judizioa: 522/2014 ezkontzaz kanpoko seme-alabentzako neurriak.

				Demandatzailea: Perpetua Nchama Pica.

				Abokatua: Jesus Alonso Cuadrado.

				Prokuradorea: Amaia Oquiñena Unanue.

				Demandatua: Juan Pedro Bueriberi Edu Nzang.

				Gaia: guraso eta seme-alaben arteko neurriak arautzea.

				 

				Judizio horretan, epaia eman da 2015-06-10ean. Hona hemen hartutako erabakia:

				ERABAKITZEN DUT:

				Funtsean baiesten dut, Perpetua Nchama Pica andrearen izenean eta ordezkaritzan, Amaia Oquiñena Unanue prokuradoreak jarri duen demanda, Juan Pedro Bueriberi Edu Nzang jaunaren aurka, eta, horrenbestez,

				adingabeko XXXXX eta XXXXX seme-alabei dagokienez honako erabaki hauek hartzen ditut:

				1.– Zaintza eta jagoletza esleitzea. Adingabeko XXXXX eta XXXXX seme-alaben zaintza eta jagoletza euren ama den Nchama andreari ematen zaizkio.

				2.– Guraso-ahala. Guraso-ahala erdibana izaten jarraituko dute aitak eta amak. Gurasoek guraso-ahala elkarrekin baliatzeak zera dakar: seme-alaben gaineko erabaki garrantzitsu guztiak guraso biek elkarrekin adostuta hartu beharra. Erabakiak hartzeko, egokien zaien komunikazio-bidea hautatu beharko dute; komunikazio-bide hori errespetatzera eta betetzera behartuta daude. Besterik adierazi ezean, komunikazioa posta elektronikoz edo burofaxez gauzatuko da, eta hortaz, beste gurasoak ere bide horiek baliatuta erantzun beharko du; hala egiten ez badu, ados dagoela ulertuko da. Adostasunik ez badago, Epaitegiak erabakiko du Kode Zibilaren 156. artikuluan ezarritako izapidearen arabera. Guraso-ahalaren arloan hartu beharreko erabakien artean, honako hauek daude, besteak beste:

				a) Adingabearen egoitza hark ohiko bizileku duen udalerritik kanpora aldatzea; adingabea atzerrira joatea, oporraldiko bidaietan ez bada.

				b) Ikastetxea aukeratzea edo ikastetxea aldatzea.

				c) Eskolaz kanpoko jarduerak edo jarduera osagarriak zehaztea.

				d) Gizarte- eta erlijio-ospakizun garrantzitsuak; hala nola bataioa, lehen jaunartzea eta beste erlijio batzuetako antzeko ekitaldiak.

				e) Premiazkoak ez diren ekintza medikoak, ebakuntza egitea edo tratamendu mediko luzea dakartenak, edo tratamendu psikologikoak.

				Jagoletza ez duen gurasoari aitortzen zaio adingabearen eskola-bilakaerari buruzko informazioa jasotzeko eskubidea, bai eta ikastetxeko jarduera tutorialetan parte hartzekoa ere. Halaber, seme-alaben tratamenduei buruzko argibide medikoak ere eskatu ahal izango ditu.

				Seme-alabekin dagoen gurasoak haiei buruzko erabakiak hartzerik izango du beste gurasoari aldez aurretik galdetu gabe, larrialdi-egoeretan edo egunero martxan, baldin eta adingabeko batekin egindako bizimoduan ohikoak edo garrantzi handikoa ez badira gorabeherak.

				3.– Egonaldi-, komunikazio- eta bisita-araubidea. Ez da bidezkoa bisita-araubide bat ezartzea aitaren eta seme-alaben artean. Aitak bere seme-alabekin harremanak berriro hasteko borondatea adierazten badu, horretarako neurriak bi gurasoek adostuko dituzte. Desadostasunak badaude, Bueriberi jaunak neurri hori aldatzea eskatu ahalko du.

				4.– Mantenu-pentsioa. Aitak XXXXX eta XXXXX seme-alaba adingabeen mantenu-pentsioa ordaindu beharko du, harik eta haiek adinez nagusi izatera iritsi eta ekonomikoki independentea izan arte edo izateko moduan egon arte, betiere fede onezko jokabidearekin bat etorriz gero. Pentsio hori hilean 400 eurokoa izango da, haietako bakoitzarentzat 200 euro; eta urteko hamabi hilabeteetako lehenengo bost egunetan ordaindu beharko dio amari. Pentsioa urtero eguneratuko da, horretarako aldez aurretiko errekerimendua egin beharrik izan gabe, Estatistikako Institutu Nazionalak edo horren ordezko erakundeak ezarritako Kontsumoko Prezioen Indizeak aurreko urtean –abendutik abendura– izandako aldaketen arabera; lehen eguneratzea 2016ko urtarrilaren batean gauzatuko da.

				Aitak bere aldetik eta zuzenean ordaintzen dituen era horretako gastuak ez dira kenduko ebazpen honen arabera ordaindu behar duen pentsiotik.

				Ekonomikoki independente ez diren seme-alaben ezohiko gastuak bi gurasoek ordainduko dituzte, erdibana. Ebazpen honen oinarri juridikoetan ezarritakoarekin bat etorriz, kontzeptu horretatik kanpo utziko dira, esaterako, eskola-uniformearen edo -liburuen gastuak (urtero errepikatzen badira); baina beste batzuk berriz sartuko dira, eta katalogo posiblea osorik adierazteko asmorik gabe, honako hauek dira horietakoak: gastu medikoak, kirurgikoak, ospitalekoak, ortopedikoak, dentistarenak, psikologikoak, farmazeutikoak, ortodontziakoak, logopediakoak, eta, oro har, osasun-sistema publikoan edo dagokion medikuntza-erakundetan sartzen ez diren gaixotasun fisiko edo mentalei lotutakoak, bai eta –prestakuntza-arloan– eskolan atzeratuta egonez gero derrigorrezko ikasgaiei buruzko klase partikularretakoak ere. Egin beharreko gastua medikoa bada eta Gizarte Segurantzak edo dagokion erakunde medikoak ordaintzen ez badu eta beharrezkoa bada, erdibana ordainduko dute aitak eta amak; horretaz gain, fakultatiboa eta tratamendua bi gurasoek elkarrekin adostutakoak izango dira.

				Goragoko lerroaldean zehaztutako aparteko gastuak egiteko, guraso bien adostasunezko erabakia beharko da, betiere hura egin aurretik; eta adostasunik ez bada, arazoa epailearen esku utzi beharko da, zeinak erabakiko baitu gastua bi gurasoek egin beharko duten ala ez ebazpen honetan ezarritako proportzioan. Ebazpena aldekoa izango da, baldin eta seme-alabentzako beharrezkoa eta egokia bada gastua eta familiaren zirkunstantziekin bat badator. Premiazko diren presako gastuei dagokienez, aldez aurretik ezin bada, aski izango da beste gurasoari ondoren jakinaraztea.

				Ezohiko gastuak ordaintzeko betebeharra alaba adinez nagusi egiten denean edo legez emantzipatzen denean amaituko da, betiere 150. eta 152. artikuluetan ezarritako iraungitze-arrazoiak baztertu gabe.

				Epaiaren aurka aurkeztutako errekurtsoek ez dute etengo aurreko neurrien eraginkortasuna.

				Prozesuko kostuak ez zaizkio berariaz inori ezartzen.

				Aurkaratzeko modua: apelazio-errekurtsoa, Gipuzkoako Probintzia Auzitegiari zuzenduta (PZLb, 455. artikulua). Errekurtsoa egiteko, idazkia aurkeztu behar da epaitegi honetan, hogei egun balioduneko epean, jakinarazpena egin eta biharamunetik aurrera. Idazki horretan, honako hauek adieraziko dira: aurkaratzea zein alegaziotan oinarritzen den, apelatutako ebazpena zein den, eta zein erabaki aurkaratzen diren (PZLb, 458.2 artikulua).

				Errekurtsoa jarri ahal izateko, 50 euroko gordailua eratu beharko da, eta, baldintza hori bete ezean, ez da hura izapidetzea onartuko. Gordailua egiteko, zenbateko hori kontsignatu beharko da epaitegi honek Banco Santanderren duen Gordailu eta Kontsignazioen kontuan. IBAN zenbakia hauxe da: ES55 0049 3569 9200 0500 1274; eta kontzeptua: 1847 0000 00 0522 14. Ordainagiriaren kontzeptua idazteko hutsunean, «Errekurtsoa» dela adierazi beharko da (kodea: 02-Apelazioa). Kontsignazioa egiaztatu beharko da errekurtsoa aurkeztean (BJLOko 15. xedapen gehigarria).

				Errekurtsoa jartzeko, gordailua eratzetik salbuetsita daude aipatutako xedapenaren 5. paragrafoan aipatzen direnak, eta doako laguntza juridikorako eskubidea aitortua dutenak.

				Eta lehen auzialdi honetan behin betiko epaituz, erabaki eta sinatu dut.

				Juan Pedro Bueriberi Edu Nzang demandatuaren egungo bizilekua ezezaguna denez, aipatutako ebazpena Euskal Herriko Agintaritzaren Aldizkarian argitaratutako ediktu bidez jakinaraztea erabaki da, Prozedura Zibilaren 1/2000 Legearen 497.2 artikuluan xedatutakoaren arabera.

				Ebazpen horren aurka, apelazio-errekurtsoa aurkez dezake demandatu auzi-iheslariak.

				Jakinarazten den ebazpenaren testu osoa eskura du interesdunak auzitegi honetako bulego judizialean.

				Donostia, 2015eko ekainaren 10a.

				IDAZKARI JUDIZIALA.

